google/wiki40b huggingface dataset:
Xysticus luctator

Utbredelse

Xysticus luctator er utbredt i hele palearktis. Den ble første gang registrert (publisert) i Norge i 2009. Den er generelt ganske sjelden i hele sitt utbredelsesområde.

Utseende

Xysticus luctator er lyst eller litt mørkere brun eller rødbrun, med svakt lysere eller mørkere flekker. Den er den største av de norske Xysticus-artene. Den kan ligne Xysticus bifasciatus, men har litt andre tegninger (mønster). Kroppen er todelt i en bakkropp og et hode-bryst parti, kalt cephalothorax. Hodet har forfra en slags firkantet form. Foran på hodet er det åtte øyne, kjevene er matte og rustrøde. Hos krabbeedderkopper er de to fremste beina ekstra kraftige og lange, mens de to bakerste beina er kortere. 
Mange av artene i slekten Xysticus er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Riho Terras

Utmerkelser

Han har blitt tildelt en rekke ordener og utmerkelser, deriblant 1. klasse av det estiske Ørnekorsets orden i 2018, kommandør av Legion of Merit i 2018, kommandør med stjerne av Den Kongelige Norske Fortjenstorden i 2015, storkorset av Finlands løves orden i 2014, kommandørkorset av Republikken Polens fortjenstorden i 2014, offiser av den franske Æreslegionen i 2013, stort fortjenstkors med stjerne av Forbundsrepublikken Tysklands fortjenstorden i 2013, storkorskommandør av den latviske Viesturs orden i 2012 og æreskorset i gull av det tyske Bundeswehrs ærestegn i 2011.
Luzhai

Luzhai (kinesisk: 鹿寨县; pinyin: Lùzhài Xiàn) er et fylke i den autonome regionen Guangxi i Folkerepublikken Kina. Det ligger i byprefekturet Liuzhou.
Befolkningen var på 463 205 innbyggere i 1999.

Samferdsel

Kinas riksvei 322 passerer gjennom området. Den fører fra Hengyang i provinsen Hunan, via Guilin og Nanning i Guangxi og frem til grensen mot Vietnam ved Vennskapsporten.
Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
Bogotá

Etymologi

Navnet Bogotá stammer fra ordet Bacatá på språket muisca, som blei snakka i området da spanjolene ankom. Bacatá var navnet på hovedstaden til zipa, den sørlige gruppa av muisca-folket. Ordet betyr «innhegninga utafor åkerlandet» eller «det inngjerda området ved grensa».
I kolonitida het byen Santafé de Bogotá, og blei ofte omtalt kun som Santafé. Etter frigjøringa i 1819 fikk byen tilbake sitt indianske navn, Bogotá. Grunnloven av 1991 endra imidlertid navnet tilbake til Santafé de Bogotá, noe som skapte stor debatt. 18. august 2000 blei det vedtatt å på nytt fjerne «Santafé de» fra navnet, og byens offisielle navn er i dag Bogotá.

Historie

Før de spanske erobrernes ankomst var området befolket av folkegruppa muisca. Byen Bogotá blei grunnlagt 6. august 1538 av Gonzalo Jiménez de Quesada. Plassen Chorro de Quevedo er oppkalt etter ham. Bogotá blei seinere hovedstad i Visekongedømmet Ny-Granada. Etter frigjøringa fra Spania fortsatte byen å være hovedstad i de etterfølgende republikkene Gran Colombia og dagens Colombia.

Geografi

Bogotá ligger på vestsiden av Bogotásletta (Sabana de Bogotá), 2640 meter moh. Selv om det ligger på det som populært kalles "savanne" (Sabana), er det geografiske området faktisk et platå i Andesfjellene. Den utvidede regionen er også kjent som "Altiplano Cundiboyacense" som bokstavelig talt betyr "høyt platå ved Cundinamarca og Boyacá".
Bogotáelva (Río Bogotá) krysser Sabana, og 30 km sør for Bogotá faller den 132 meter i Tequendamafossen (Salto de Tequendama). Sideelvene danner daler med blomstrende landsbyer, hvis økonomi er basert på jordbruk, dyrehold og håndverksproduksjon.
Sabana avgrenses i øst av Andesfjellene. Omkringliggende åser, som begrenser byveksten, går fra sør til nord, parallelt med Guadalupe- og Monserratefjellene. Den vestlige bygrensen er Bogotáelva. Sumapaz Paramo (myr) utgjør grensen i sør og i nord strekker Bogotá seg over platået opp til byene Chia og Sopo.

Administrasjon

I henhold til Colombias grunnlov har Bogotá status hovedstadsdistrikt (Distrito Capital), som sammen med landets 32 departementer utgjør Colombias 33 administrative enheter på første nivå under staten.

Kultur

Bogotá har fått tilnavnet «Latin-Amerikas Aten», spesielt på grunn av det store antallet universiteter og biblioteker. Byen har et bredt kulturtilbud som har blitt særlig forsterka i det 21. århundret. I Bogotá er det blant annet 25 universiteter, 58 museer, 62 kunstgallerier, 33 biblioteker, 45 teatersener, over 40 kinoer, 75 idrettsparker, 94 kjøpesentere og 161 nasjonalmonumenter. Blant de viktigste institusjonene er Universidad Nacional de Colombia, Colombias nasjonalmuseum, Biblioteca Luis Ángel Arango og Museo del Oro (gullmuseet).
Eriksenorgelet

Eriksenorgelet ble bygd til gamle Gildeskål kirke, men ble flyttet til den nye kirka da den stod ferdig i 1881. Orgelet ble flyttet tilbake på opprinnelig plass etter restaureringen. Det originale kassebelganlegget med to belger står også på originalplassen, men det er bygd til en ny parallellbelg for motordrift.
Noguera

Noguera er et comarca i Catalonia, hvis hovedstad er Balaguer. 
Det grenser i nord til Pallars Jussà og Alt Urgell, i øst til Solsonès og Segarra, i sør til Urgell, Pla d'Urgell og Segrià, og i vest til Llitera.
Noguera har 38 596 innbyggere og et areal på 1784,06 km².
Sahti

Sahti er et tradisjonelt rugøl som brygges i Finland og Estland. I Finland har sahti sitt kjerneområde omkring Tammerfors. I Estland brygges sahti særlig på øya Saaremaa, der det går under navnet «koduõlu». Også på Gotland finnes et liknende brygg – «gotlandsdricke».
Sahti er framfor alt et hjemmebrygg, men fra 1980-åra har en del bryggerier begynt å framstille det for salg. Den beste muligheten til å prøve de ulike merkene av sahti er under sahtiuka på Urhos pub i Helsingfors. Som hjemmebrygg blir sahti brukt særlig ved bryllup, midtsommerfest, til jul eller i potetonna – da sammen med rugbrød, fisk og nypoteter. Sahti serveres tradisjonelt i einerboller med to hanker.
Tradisjonelt blir sahti brygget på havre- og rugmalt i blanding med byggmalt, og smakssatt med einer. Humle kan også brukes. I gammel tid kunne rugen også brukes umalta. Brygget blir filtrert gjennom et trau – kuurna – som er fylt med einerbær. Gjæringa foregikk ofte i kjerner, og det var vanlig å bruke samme gjær som i brødet. Saunaen tjente som bryggerhus.
Grand Funk Railroad

Historie

Gitarist og låtskriver Mark Farner stiftet Grand Funk Railroad sammen med trommeslager Don Brewer og fikk med seg bassisten Mel Schacher. Etter at de opptrådte gratis på Atlanta Pop Festival i 1969, fikk de platekontrakt hos Capitol Records. De ble lite spilt på radio og oppnådde i stedet sitt store plateselskap gjennom omfattende konsertopptredener.
De fikk med seg Craig Frost på keyboards før albumet Phoenix kom ut i 1972. Deres første topplassering på hitlistene kom i 1973 med «We're an American Band» fra albumet med samme navn, produsert av Todd Rundgren.
Bandet ble oppløst i 1976, men gjenforent flere ganger og aktivt i dag. Nåværende besetning er Bruce Kulick, Mel Schacher, Don Brewer, Max Carl og Tim Cashion.
Penzum

Penzum er norskutviklet brettspill av typen kunnskapsspill. Spillets spørsmål bygger på læreplanmålene fra den norske grunnskolen. Spillet har syv forskjellige kategorier: Norsk engelsk, matematikk, samfunnsfag, natur- og miljøfag, RLE, samt kategorien «lett blanding». Spillet er nivådifferensiert med de ulike kategoriene fordelt på tre forskjellige klassetrinn: 2-4 trinn, 5-7 trinn og 8-10 trinn (der voksne kan bryne seg på spørsmål fra ungdomstrinnet).

Spillets gang

Spillet går ut å flytte spillbrikker etter terningkast, og svare på spørsmål fra den kategorien brikken stopper på. I likhet med spillet Trivial Pursuit skal spillerne svare riktig på spørsmål fra alle de ulike kategoriene før de kan flytte brikkene mot sentrum av brettet. Ved riktig svar mottar spilleren en ring i kategoriens farge som kan tres på spillbrikken. De varierte oppgavene gjør at spillere fra ulike alderstrinn kan konkurrere på forholdsvis like vilkår.Spillet er også tatt i bruk på over 3000 grunnskoler.

Bonusspill

Det følger et ekstra spill på baksiden av Penzums spillbrett. Dette er et regnespill basert på ganging, der antall øyne på terningen multipliseres med feltet spillbrikken lander på. Også dette spillet er nivådifferensiert.
Savannelerke

Utbredelse

Den forekommer i Bangladesh, Benin, Burkina Faso, Den sentralafrikanske republikk, Eritrea, Etiopia, Gambia, India, Kamerun, Kenya, Mali, Mauritania, Nepal, Niger, Nigeria, Oman, Pakistan, Saudi-Arabia, Senegal, Somalia, Sudan, Sør-Sudan, Tanzania, Tsjad, Uganda og Jemen.
Yoshisada Shimizu

Yoshisada Shimizu (清水 義定) er en japansk astronom og en profilert enkeltoppdager av asteroider. Shimizu har oppdaget 311 asteroider.
Asteroiden 7300 Yoshisada er oppkalt etter ham.
1. divisjon bandy for herrer 2006/07

1. divisjon bandy for herrer 2006/07 var det nest øverste nivået i norsk bandy sesongen 2006/07. Serien startet 14. november 2006 og varte til 24. februar 2007. Deretter var det kvalifiseringsspill for opprykk og nedrykk.
Zhongxing

Zhongxing (tradisjonell kinesisk: 中興新村; Hanyu Pinyin: Zhōngxīng Xīncūn; Tongyong Pinyin: Jhongsing Sincun; Wade–Giles: Chung-hsing Hsin-ts'un) er en by i Nantou midt på Taiwan og provinshovedstad i provinsen Taiwan. Zhongxing hadde om lag 25 549 innbyggere i 2010.
Zhongxing er en planlagt by som ble grunnlagt i 1955 etter inspirasjon fra Storbritannia. Provinsmyndighetene begynte å flytte hit fra Taipei i 1956, og byggingen var ferdig i 1957. Byen har flere parker, plener, tre og fontener, mens byggene ligger på rekker.
Ifølge Folkerepublikken Kina, som ikke anerkjenner Republikken Kina (Taiwan), er Taipei fremdeles provinshovedstad.
Verneplan IV for vassdrag

Verneplan IV for vassdrag er den siste av fire  verneplaner for vassdrag. I Verneplan IV ble i første rekke de mest kontroversielle vassdragene fra tidligere verneplaner trukket inn i verneplanarbeidet. Etter relativt omfattende tilleggsundersøkelser kom det nye kontaktutvalget, Mellquistutvalget, med sin rapport i 1991 med forslag om vern av flere store og kontroversielle vassdrag, vern av en rekke kystvassdrag, og forslag til mulige forvaltningsstrategier for de vernede vassdragene. På denne bakgrunn vedtok Stortinget i 1993 Verneplan IV, med vern av 130 nye vassdrag.

Vernede vassdrag

Under følger en fylkesvis liste over vassdrag som ble vernet under Verneplan IV for vassdrag.
Lelecella limenitoides

Utbredelse

Arten er utbredt i Kina.
Dagen (2002)

Dagen var en dansk avis som kom ut med 41 numre i perioden 22. oktober til 6. desember 2002. Bladet gikk konkurs 13. desember samme år.
Dagen var det første nystartetede dagbladet på nesten 50 år da det kom på markedet.
Avisprosjektet fikk et rettslig etterspill da stifteren Peter Linck i 2006 ble idømt seks måneders betinget fengsel for å ha utstedt delvis fiktive fakturaer for annonsering i avisen.
Vilhelmina kommune

Samisk språk

Samisk har status som offisielt minoritetsspråk i kommunen og Vilhelmina kommune inngår i forvaltningsområdet for samisk språk i Sverige.

Geografi

Fjellområder vest i kommunen, høyeste fjelltopp 1590 moh i Marsfjället. Dypt nedskårne daler og langstrakte innsjøer strekker seg sørøstover. Store myr- og skogområder i sørøst. Reindrift, skogdrift og gruvedrift er viktige næringer. 
Vilhelmina flyplass har daglige ruteflygninger til Stockholm.
Skytestillinger

Ulike skytestillinger benyttes i jakt og skytesport. På jakt varierer skytestillingen ofte ut ifra situasjonen og terrenget, mens i konkurranser kan det enten kreves en spesifikk skytestilling eller være «fristil». Begrensninger i utstyr kan også påvirke valg av skytestilling. Vanligvis ansees liggende på magen som den enkleste og mest presise stillingen ettersom bakken gir ekstra stabilitet, mens stående frihånd uten støtte ses på som vanskeligst.

Pistol

Pistol skytes normalt uten støtte, såkalt frihånd.

Enhånds

Enhånds skyting er den mest tradisjonelle skytestillingen og har røtter helt tilbake til slutten av 1800-tallet. For eksempel har reglene for fripistol forandret seg lite siden 1930-årene. Det skytes som regel med sterk hånd (høyre hånd for høyrehendte, venstre hånd for venstrehendte). Skytestillingen brukes fortsatt i en del grener innen baneskyting som hurtigpistol, 10 m luftpistol, 25 m standardpistol (finpistol), 25 m grovpistol, 25 m silhuettpistol, 25 m pistol, (sportspistol) og 50 m pistol (fripistol).

Tohånds

Tohånds er en moderne og mer stabil skytestilling. I pistolgrener med fristil skytestilling benyttes som regel tohånds, og er vanlig blant annet i dynamisk sportsskyting, feltskyting, sivilpistol, Steel Challenge, svartkruttskyting og westernskyting.

Svakhånds

Svakhånds er et ekstra utfordrende element hvor høyrehendte må skyte med venstre hånd (og venstrehendte med høyre hånd), derav såkalt «svakhånd». Det ble tidligere brukt i feltskyting, og brukes fremdeles i en del løyper i dynamisk sportsskyting.

Liggende

Liggende skyting med pistol kan gjøres på flere måter. Man kan for eksempel ligge på magen og få bedre stabilitet ved å støtte seg på albuene eller støtte magasinet mot bakken. I metallsilhuettskyting skytes det fristil på store avstander (flere hundre meter), og en vanlig stilling er å ligge på ryggen og støtte våpenet mot leggen.

Liggende med tofot

Liggende skyting med tofot er den mest stabile skytestillingen for rifle så lenge den utføres korrekt. Det er viktig å ligge rett bak riflen, og en vanlig feil er at man ligger skrått. Man bør legge litt press fremover på tofoten, men ikke mye.

Sittende med reim

I riflekonkurranser med knestående skytestilling brukes pølle, en rund pute som støtter og avlaster ankelen. Mange bruker lang tid på å mestre den knestående skytestillingen ettersom den er veldig ubehagelig i begynnelsen siden man sitter oppå det ene benet.
Cleph

Cleph, alternativt Clef, Clepho og Kleph, (død 574) var konge over langobardene fra 572 til sin død i 574. Han etterfulgte Alboin, men var ikke i slekt med ham og tilhørte ikke det ledende dynastiet.
Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok Germania fra 98 e. Kr. og de ble av ham betegnet som dyktige krigere. Under Alboin hadde langobardene i tiden 569 til 572 skaffet seg herredømme over den pannoniske sletten, et stort område i Nord-Italia med byene Venezia, Milano og Pavia.
Cleph var en voldelig og skremmende skikkelse for romerne og bysantinerne som fikk store problemer med å opprettholde kontroll over Den italienske halvøya. Han utvidet det langobardiske herredømme til å omfatte hele det nordlige Italia, han fullførte erobringen av Toscana og marsjerte helt til portene til Ravenna. Han ble myrdet etter 18 måneders regjeringstid av en ung vakt, en slave som han hadde mishandlet. Hans død ble etterfulgt av en 10-årig interregnum, kjent som hertugstyret fordi de lokale hertugene var øverste myndighet blant langobardene. 
Cleph var gift med Masane og hadde sønnen Authari som ble valgt til konge etter 10 års hertugstyre i 585.
Dandy

Dandy er engelsk for 'spradebasse', 'laps' eller 'moteløve', altså en lett nedsettende betegnelse på en mann som har overdrevent elegante og moderne klær og gjerne er selvopptatt, blasert og ødsel. Ordbakgrunnen er usikker.

Bakgrunn og bruk i engelsk

Ordet kom til på 1700-tallet i London og Paris, med litt forskjellige fremtoninger. I London er en dandy en mann fra middelklassen som forsøker å lure sine omgivelser til å tro at han tilhører aristokratiet med sin klesstil og eleganse. En viss overdrivelse i klesstilen og i sin oppførsel ble sagt å være  et typisk kjennetegn på en dandy. Dandy ble ofte benyttet synonymt med snobb.
Allerede mot slutten av 1700-tallet anslo dandyen tonen i moten. Et av de viktigste innslag i en dandys klesdrakt var den svarte jacketten og sylinderhatten (flosshatt). En genuin dandy ble karakterisert av koldblodighet, høvisk nesevishet, nonsjalanse, kald sarkasme, ironi, god smak og eleganse. 
Joachim Murat (1767–1815), en marskalk som var gift med keiser Napoleon Is yngre søster Caroline Bonaparte og i 1808 ble utnevnt av Napoleon til konge av Napoli, ble i England omtalt som The Dandy King på grunn av hans forkjærlighet for pynt og dekorasjoner.
På engelse har dandy også betydningen 'finfint', 'toppen'» (hverdagsspråk siden cirka 1785 ifølge Dictionary of American slang). Ordet dandy forekommer også i en populær amerikansk folkemelodi fra midten av 1700-tallet - Yankee Doodle Dandy. I 1942 vant skuespelleren James Cagney en Oscar for sine rolle i filmen med samme navn.
Tromsprodukt

Tromsprodukt AS er en arbeids- og inkluderingsbedrift i Tromsø som driver produksjon, salg og yrkesrettet kvalifisering innen en rekke produkt- og fagområder.
Tromsprodukts virksomhetsidé er å bidra til at arbeidssøkere får og beholder arbeid, og videre å være pådrivere og partnere for inkluderende holdninger i arbeidslivet.

Geografisk

Tromsprodukt har produksjon- og salgsavdelinger på flere steder i Tromsø, og hadde pr 2007 380 ansatte, og i 2017 170 ansatte. Hovedkontoret er lokalisert på Gimle.
Tromsprodukt AS ble etablert i 1968. Hovedaksjonærer er Troms fylkeskommune og Tromsø kommune. Andre aksjonærer er omliggende kommuner og ideelle organisasjoner.
Polynesia, myter og legender fra øyverdenen

Polynesia, myter og legender fra øyverdenen er en bok i Bokklubbens serie Verdens Hellige Skrifter, redigert av Ingjerd Hoëm og utgitt i 2004. Boken inneholder mytologi fra øygruppene i Polynesia: Hawaii, New Zealand,Samoa, Tonga, Marquesasøyene, Påskeøya, Tahiti, Tuamotuøyene, Cookøyene, Tokelau, Salomonøyene og Fransk Polynesia.
Polynesisk mytologi har flere fortellinger om landnåm: om mytisk-historiske personer som seiler ut, oppdager nye øyer og navngir dem. Mange myter trekker linjene fra gudevesen og frem til historiske kongeslekter. Skapelsesberetninger som består av union mellom det mannlige og kvinnelige er et annet trekk.
Mahmud Jibril

Før opprøret

Jibrīl fullførte sin utdanning i økonomisk og politisk vitenskap ved Universitetet i Kairo i 1975, og tok senere en mastergrad i statsvitenskap i 1980 og et doktorat, også i statsvitenskap, i 1985, de to sistnevnte ved University of Pittsburgh. På dette universitetet var han lærer i strategisk planlegging i flere år, og han har gitt ut ti bøker om strategisk planlegging og beslutninger, inkludert Imagery and Ideology in U.S. Policy Toward Libya, 1969–1982.
Jibrīl ledet også teamet som lagde "Den forente arabiske treningsmanual," og han var også ansvarlig for å organisere og administrere de to første treningskonferansene i den arabiske verden i 1987 og 1988. Senere overtok han ledelsen og administreringen av mange av ledertreningsprogrammene for viktige stillinger i en rekke arabiske land, inkludert Bahrain, Egypt, Jordan, Kuwait, Libya, Marokko, Saudi-Arabia, Tunisia og De forente arabiske emirater, og også Tyrkia og Storbritannia.
Fra 2007 til 2011 arbeidet han for al-Qaḏḏāfīs regime som overhode for Den nasjonale økonomiske utviklingskomitéen, hvor han fremmet privatiserings- og liberaliseringspolitikk.
Pappa for en dag

Handling

Den internasjonalt kjente kabaretsangerinnen Claire Wanner vender tilbake til Sverige etter mange triumfer i utlandet. Under en opptreden i Stockholm forelsker to kamerater seg i henne. Det er godseieren Bertil Kronberg og den norske flyløytnanten Gunnar Ståhle. De kommer på idéen å anta nye identiteter for å prøve å vinne henne på like vilkår og engasjerer komponisten Adrian Malme til å utgi seg for å være Bertil. Selv opptrer de som godseierens naboer Jansson og Jonsson. Til tross for at Claire ganske raskt gjennomskuer deres narrespill, foretrekker hun å spille med, men innen filmen slutter har Adrian Malme skrevet en romantisk sang til henne som blir en stor suksess.
Folkets Hus Landsforbund

Folkets Hus Landsforbund  er en interesseorganisasjon for nærmere 100 Folkets Hus og samfunnshus over hele Norge, og forvalter låneinstitusjonen Folkets Hus Fond. De ulike Folkets Hus har en eller flere av arbeiderbevegelsens organisasjoner som eiere. Enten eies huset av arbeiderbevegelsen alene eller eies og drives huset sammen med andre organisasjoner eller kommuner.
Stipe Pletikosa

Internasjonal karriere

Pletikosa hadde spilt 114 kamper for Kroatias landslag, som han debuterte for i 1999 i en vennskapskamp mot Danmark. Han har representert landet i VM 2002, VM 2006, EM 2008, EM 2012 og VM 2014, inntil han trakk seg fra landslaget etter VM 2014.
Elger

Arter

Elg som lever vest for Uralfjellene tilhører arten Alces alces og kalles europeisk elg. Utbredelsesområdet inkluderer landområdene mellom Skandinavia, Polen og Ural. Underarter er ikke beskrevet.
Elg som lever øst for Uralfjellene tilhører arten Alces americanus og kalles enten amerikansk elg (Nord-Amerika) eller sibirsk elg (Asia, spesielt Sibir), avhengig av utbredelsesområdet. Til denne arten regner man flere underarter.
Inntil ganske nylig ble disse to artene regnet som samme art, men fra 2005 regner flere at det er to arter. Hybridisering mellom artene, der utbredelsesområdene overlapper, er vanlig.

Slektskap

Alle hjortedyr er partåede hovdyr (Artiodactyla) og drøvtyggere (Ruminantia). Alces tilhører gruppen andre hjortedyr (Capreolinae), der slekten utgjør en av i alt ni slekter. De andre er mulhjorter (Odocoileus), rådyr (Capreolus), rein (Rangifer), sumphjorter (Blastocerus), pampashjorter (Ozotoceros), andeshjorter (Hippocamelus), spisshjorter (Mazama), og puduer (Pudu).
Danmark (øy)

Danmark er en liten holme, bare 0,8 da, i Sandviksbukta utenfor Sandvika i Bærum, noen titalls meter fra E18.
Opprinnelsen til navnet er noe uklar, men det har lange tradisjoner, og finnes brukt i skriftlige kilder tilbake til 1783.
Dansker som bor i Oslo-området samlet seg i mange år på holmen for å feire Danmarks nasjonaldag, 5. juni.
Holmen har frem til 1970-tallet vært benyttet av Bærum Roklubb, som hadde klubbhus med vinteropplag for medlemmenes robåter, kanoer og kajakker.